***3. melléklet a 15/2019. (X. 24.) önkormányzati rendelethez***

**A képviselő-testület állandó bizottságainak elnevezése és összetétele, feladat- és hatásköre**

**1. Pénzügyi Bizottság**

(2 fő képviselő tag és 1 fő külső tag)

**2. Ügyrendi Bizottság**

(2 fő képviselő tag és 1 fő külső tag)

**3. Településfejlesztési Bizottság**

(2 fő képviselő tag és 1 fő külső tag)

## I. Pénzügyi Bizottság feladat- és hatásköre

**Általános feladatok:**

1. Dönt a képviselő-testület által állandó, vagy eseti jelleggel hatáskörébe utalt kérdésekben.
2. Előkészíti a feladatkörébe utalt előterjesztéseket.
3. Véleményezi a feladatkörébe tartozó rendelet-tervezeteket.
4. Ellenőrzi a feladatkörébe tartozó rendeletek hatályosulását.
5. Véleményezi a feladatkörével kapcsolatos előterjesztéseket, és javaslatot tesz a képviselő-testület felé.
6. Ellenőrzi azon képviselő-testületi döntések végrehajtását, amelyek előkészítésében részt vett, amelynek végrehajtásáért felelős.
7. Részt vesz az önkormányzat gazdasági programjának kidolgozásában.

**Pénzügyi és gazdálkodási feladatok:**

1. Véleményezi a költségvetést és a költségvetés végrehajtását érintő előterjesztéseket, rendelet-tervezeteket.
2. Véleményezi a helyi adók bevezetésére, mértékének megállapítására, módosítására, hatályon kívül helyezésére vonatkozó rendelet-tervezeteket.
3. Véleményezi az önkormányzat által kiírt pályázatokra, ajánlatkérésekre érkezett pályázatokat, ajánlatokat és az önkormányzati beruházások terveztét.
4. Vizsgálja a hitelfelvétel indokait, gazdasági megalapozottságát.
5. Véleményezi az önkormányzati vagyon elidegenítésével, gyarapításával, használatával kapcsolatos előterjesztéseket, javaslatokat.

## II. Ügyrendi Bizottság feladat- és hatásköre

**Általános feladatok:**

1. Dönt a képviselő-testület által állandó, vagy eseti jelleggel hatáskörébe utalt kérdésekben.
2. Előkészíti a feladatkörébe utalt előterjesztéseket.
3. Véleményezi a feladatkörébe tartozó rendelet-tervezeteket.
4. Ellenőrzi a feladatkörébe tartozó rendeletek hatályoszlását.
5. Véleményezi a feladatkörével kapcsolatos előterjesztéseket, és javaslatot tesz a képviselő-testület felé.
6. Ellenőrzi azon képviselő-testületi döntések végrehajtását, amelyek előkészítésében részt vett, amelynek végrehajtásáért felelős.
7. A szervezeti és működési szabályzatról szóló rendelet hatályosulását figyelemmel kíséri, indokolt esetben indítványozza módosítását vagy kiegészítését.

**Ügyrendi és etikai** **feladatok:**

1. A polgármester és az önkormányzati képviselő összeférhetetlenségére vonatkozó bejelentését, valamint minden egyéb erre irányuló bejelentést kivizsgál, és javaslatot tesz a képviselő-testület felé a döntés meghozatalához.
2. Nyilvántartja és ellenőrzi a polgármester és az önkormányzati képviselők vagyonnyilatkozatait.
3. Figyelemmel kíséri a köztartozásmentes adózói adatbázist és jelzi a képviselő-testület felé, ha abban valamelyik képviselő nem szerepel.
4. Gondoskodik évenként a kötelezettek vagyonnyilatkozat tételéről.
5. Előkészíti a képviselő-testület hatáskörébe tartozó fegyelmi ügyeket.

## III. Településfejlesztési Bizottság feladat- és hatásköre

**Általános feladatok:**

1. Dönt a képviselő-testület által állandó, vagy eseti jelleggel hatáskörébe utalt kérdésekben.
2. Előkészíti a feladatkörébe utalt előterjesztéseket.
3. Véleményezi a feladatkörébe tartozó rendelet-tervezeteket.
4. Ellenőrzi a feladatkörébe tartozó rendeletek hatályosulását.
5. Véleményezi a feladatkörével kapcsolatos előterjesztéseket, és javaslatot tesz a képviselő-testület felé.
6. Ellenőrzi azon képviselő-testületi döntések végrehajtását, amelyek előkészítésében részt vett, amelynek végrehajtásáért felelős.
7. A helyi építési szabályzatról szóló rendelet hatályosulását figyelemmel kíséri, indokolt esetben indítványozza módosítását vagy kiegészítését.

**Településfejlesztési feladatok:**

1. Javaslatot tesz a településfejlesztési koncepció és a településrendezési terv felülvizsgálatára, módosítására és véleményezi az elkészült tervezeteket.
2. Véleményezi a település közúti forgalmi rendjének kialakításával kapcsolatos előterjesztéseket, javaslatot tesz a forgalmi rend megváltoztatásával kapcsolatos kérelmek elbírálásánál, javaslatot tesz a mezőgazdasági területekhez tartozó utak, padkák, árkok, rendeltetésszerű használatra való alkalmasságát megtartó intézkedések kidolgozására.
3. Véleményezi a belterületbe vonások tervezetét, költségvetési kihatását.
4. Javaslatot tesz építési tilalom elrendelésére, fenntartására, feloldására.
5. Javaslatot tesz a település életét jelentősen befolyásoló, arculatát meghatározó épületek, építmények kialakítására, megjelenési formájának megtartására.
6. Figyelemmel kíséri az önkormányzatot érintő pályázati lehetőségeket és javaslatot dolgoz ki azok benyújtására.